C 177/34
SL
Uradni list Evropske unije
17.5.2023
torek 13. decembra 2022
88. poziva države članice, naj začnejo izvajati direktivo o usklajevanju poklicnega in zasebnega življenja staršev in oskrbovalcev, ki uvaja pravico do oskrbovalskega dopusta petih dni na leto; vztraja, da bi bilo treba razmisliti o posebnih ureditvah oskrbovalskega dopusta, očetovskega dopusta, starševskega dopusta in prožnega delovnega časa za starše v posebno zapostavljenem položaju, kot so invalidi ali starši invalidnih ali dolgotrajno bolnih otrok, brez kakršnih koli negativnih ukrepov s strani delodajalca; 89. poziva države članice, naj zagotovijo boljše delovne in življenjske pogoje, tudi z ustreznimi minimalnimi plačami in ukrepi za preglednost plač, da bi zmanjšali razliko v plači zaradi invalidnosti ter dosegli vključujočo in trajnostno rast trga dela; poudarja, da je pomembno hitro sprejeti direktivo o minimalnih plačah in preglednosti plač, ki mora v celoti veljati za invalide; 90. poziva Komisijo, naj razvije in spodbuja evropski pravni okvir za vključujoča podjetja, s katerim bi vzpostavili trajno zaposlitev za invalide; o o 91.
o
naroči svoji predsednici, naj to resolucijo posreduje Svetu in Komisiji.